text: Hun svømmede med EM-sølvet
  21 maj 2016 kl. 06.25
  Jeanette Ottesen fra Vejle Svømmeklub vandt fredag sølv ved EM i London. 
  En svømmetur på 100 meter butterfly sikrede svømmeren Jeanette Ottesen fra Vejle en sølvmedalje ved EM i London i går.
  Til daglig svømmer Jeanette Ottesen for Vejle Svømmeklub Triton/NTC, og det er ifølge Dansk Svømmeunion lidt af en bedrift, at hun nu har scoret en sølvmedalje. Hun var nemlig forkølet under stævnet, og alligevel var hun tæt på sit bedste niveau fortæller landstræner Nick Juba i en pressemeddelelse.
  Jeanette Ottesen har chance for at få endnu en medalje lørdag. Der svømmer hun  50 meter fri. Hun er dog oppe mod hårde modstandere. Blandt andre skal hun svømme mod Mie Ø. Nielsen fra Aalborg Svømmeklub, der fredag sikrede sig en guldmedalje ved EM i diciplinen 100 m rygsvømning.
  